Babelscape/SREDFM huggingface dataset:
200 της Καισαριανής

Οι 200 της Καισαριανής ήταν Έλληνες πολιτικοί κρατούμενοι που εκτελέστηκαν την Πρωτομαγιά του 1944 στο Σκοπευτήριο της Καισαριανής από τις ναζιστικές δυνάμεις Κατοχής, ως αντίποινα για τη δράση της αντιστασιακής οργάνωσης του ΕΛΑΣ. Οι περισσότεροι από τους εκτελεσθέντες παραδόθηκαν στις δυνάμεις Κατοχής από το προηγούμενο καθεστώς, ενώ η μεγάλη πλειοψηφία των 200 ήταν μέλη του ΚΚΕ και του ΕΑΜ.
Δημήτριος Νενέκος

Ο Δημήτριος Νενέκος ήταν οπλαρχηγός της Επαρχίας Πατρών κατά την Επανάσταση του 1821. Ήταν αρβανίτικης καταγωγής από το χωριό Ζουμπάτα (σήμερα Πηγή). Κατά τα πρώτα χρόνια της Επανάστασης αγωνίστηκε πιστά, με ανδρεία και τόλμη τόσο στις μάχες στην Πελοπόννησο, όσο και στην Δυτική Στερεά Ελλάδα. Κατά την εκστρατεία όμως του Ιμπραήμ πασά το 1825, δελεάστηκε από υλικά ανταλλάγματα και μετατράπηκε σε συνειδητό προδότη της Επανάστασης. Έμεινε πιστός μέχρι τέλους στη συμμαχία του με τον Ιμπραήμ.
Λοριάν

Το Λοριάν (Γαλλικά: "Lorient" ή "L'Orient", Βρετονικά: "An Oriant") είναι πόλη και σημαντικός λιμένας στη βορειοδυτική Γαλλία στο διαμέρισμα (département) Μορμπι(χ)άν (Morbihan) της περιοχής της Βρετάνης. Βρίσκεται σε ένα μεγάλο φυσικό όρμο στον οποίο οι ποταμοί Μπλαβέ (Blavet) και Σκορφ (Scorff) εκβάλλουν στον Ατλαντικό ωκεανό.
Μοριακή σκέδαση

Μοριακή σκέδαση ή σκέδαση Ρέιλι (συνήθως απαντάται ως σκέδαση Rayleigh) είναι το είδος της σκέδασης της ηλεκτρομαγνητικής ακτινοβολίας που οφείλεται στα μόρια του υλικού. Η σκέδαση γίνεται σημαντική όταν το μήκος κύματος της ηλεκτρομαγνητικής ακτινοβολίας είναι αρκετά μεγαλύτερο από τη διάμετρο των μορίων, συνήθως τουλάχιστον 10 φορές μεγαλύτερο. Η σκέδαση Ρέιλι είναι ελαστική, δηλαδή η ενέργεια και συχνότητα της σκεδαζόμενης ακτινοβολίας είναι ίσες με τις αντίστοιχες της προσπίπτουσας. Επιπλέον, η σκέδαση είναι πολωμένη, ενώ είναι εντονότερη κατά τη διεύθυνση της πρόσπτωσης και προς τις δύο κατευθύνσεις.
Γιάννης Παπακώστας

O Γιάννης Παπακώστας είναι Έλληνας πρώην ποδοσφαιριστής και προπονητής ποδοσφαίρου γεννήθηκε στο Σίδνεϊ στην Αυστραλία στις 10 Δεκεμβρίου 1968 από γονείς μετανάστες. Σε ηλικία 12 ετών επέστρεψε με τους γονείς του στην Ελλάδα. Μεγάλωσε στο Χαϊδάρι όπου έκανε και τα πρώτα ποδοσφαιρικά του βήματα. Ως παίκτης αγωνίστηκε στην θέση του μπακ στα τέλη της δεκαετίας του '80 και στις αρχές του '90 με την ομάδα του Χαϊδαρίου αλλά σταμάτησε νωρίς το ποδόσφαιρο για να ασχοληθεί αποκλειστικά με την προπονητική που ήταν και η μεγάλη αγάπη του.
Κυβέρνηση Αλεξάνδρου Παπαναστασίου 1924

Η Κυβέρνηση Αλεξάνδρου Παπαναστασίου 1924 (Μάρτιος - Ιούλιος 1924) υπήρξε η πρώτη κυβέρνηση της Β' Ελληνικής Δημοκρατίας.
Ο Αλέξανδρος Παπαναστασίου, από τους πιο ένθερμους δημοκράτες της εποχής εκείνης, ανέλαβε την ηγεσία της κυβέρνησης, αμέσως μετά την πτώση της κυβέρνησης Καφαντάρη. 13 μέρες μετά την ανάληψη των καθηκόντων του, ανακήρυξε την εγκαθίδρυση αβασίλευτης Δημοκρατίας στην Ελλάδα. Πιο συγκεκριμένα, στην κοινοβουλευτική συνεδρίαση της 24ης Μαρτίου 1924, η κυβέρνηση Παπαναστασίου - αποτελούμενη από αποσχισθέντα μέλη του κόμματος των Φιλελευθέρων - έλαβε την εμπιστοσύνη της Βουλής, με 259 ψήφους. Με το τέλος της ψηφοφορίας, ο πρόεδρος της Βουλής, Κωνσταντίνος Ρακτιβάν, ανακοίνωσε στο λαό, που, συγκεντρωμένος μέσα και έξω από το Κοινοβούλιο, παρακολουθούσε τη συζήτηση, την έκπτωση από το θρόνο της δυναστείας των Γλύξμπουργκ και την εγκαθίδρυση αβασίλευτης Δημοκρατίας. Την επόμενη μέρα, 25 Μαρτίου 1924, 283 βουλευτές επικύρωσαν το "«Ψήφισμα περί εκπτώσεως της Δυναστείας και ανακηρύξεως της Δημοκρατίας»" .
Την απόφαση αυτή της Βουλής, ενέκρινε ο ελληνικός λαός, στο δημοψήφισμα της 30ης Απριλίου 1924, με ποσοστό 70% υπέρ της Προεδρευομένης Δημοκρατίας.

Στις 8 Ιουνίου 1924, ο Γεώργιος Κονδύλης, ακολουθούμενος, τις επόμενες ημέρες, από τους υπουργούς, Ρούσσο, Μητσοτάκη και Τσουδερό παραιτήθηκαν από την κυβέρνηση. Σύμφωνα με τον ιστορικό, Γρηγόριο Δαφνή: "«οι λόγοι που ώθησαν τους τέσσερις να παραιτηθούν ήταν διαφορετικοί, μόνο επιφανειακά. Στην ουσία, η παραίτησή τους απέβλεπε στην ανατροπή της κυβέρνησης. Κινούνταν, και οι τέσσερις, από παρασκήνια, στα οποία ο Παπαναστασίου δεν ήταν, πλέον, ανεκτός»". 
Πιο συγκεκριμένα, ο Κονδύλης επικαλέστηκε την αδιαφορία του Παπαναστασίου για τη δράση εντός του στρατεύματος της φιλοκομμουνιστικής οργάνωσης, «Ένωσις Παλαιών Πολεμιστών», ο Τσουδερός, διότι απορρίφθηκαν οι εισηγήσεις του για τα οικονομικά, ο Ρούσσος δε δικαιολογήθηκε, ενώ ο Μητσοτάκης επικαλέσθηκε αυταρχισμό, εκ μέρους του Παπαναστασίου, και διαφωνία του για το νομοσχέδιο «περί ελέγχου συναλλάγματος». 
Ο Παπαναστασίου αντέδρασε, σχηματίζοντας νέο υπουργικό συμβούλιο, με τη σιωπηρή στήριξη του Ανδρέα Μιχαλακόπουλου. Ωστόσο, οι δυσαρέσκειες αυξάνονταν με αποτέλεσμα, στις 19 Ιουλίου, η κυβέρνηση να καταψηφιστεί, με 175 κατά έναντι 131 υπέρ, και ο Παπαναστασίου να υποβάλλει την παραίτησή του.
Ιωάννης Θεοφιλόπουλος

right|thumb|300px|Ο Ιωάννης Θεοφιλόπουλος ως σημαιοφόρος στο πλευρό του Κωνσταντίνου Κανάρη (Αίθουσα Ελευθέριος Βενιζέλος, Μέγαρο Ελληνικού Κοινοβουλίου).
Ο Ιωάννης Θεοφιλόπουλος (1790 - 1885) ή Καραβόγιαννος ή Τσάκαλος ήταν αγωνιστής του αγώνα του 1821.
Χρήστος Στυλιανέας

Ο Χρήστος Στυλιανέας (Πειραιάς, 26 Ιανουαρίου 1944 - Πάτρα, 13 Οκτωβρίου 2019) ήταν τραγουδιστής και τραγουδοποιός, συνθέτης, στιχουργός, μπουζουξής και κιθαρίστας που θεωρήθηκε αυθεντία στο λαϊκό τραγούδι.
Νικηφόρος Βρυέννιος ο Νεότερος

Ο Νικηφόρος Βρυέννιος ο Νεότερος (1062 - 1137) γεννήθηκε στην Ορεστιάδα της Αδριανούπολης και ήταν γιος του ομωνύμου του στρατηγού. Σπούδασε στην Κωνσταντινούπολη. Ήταν λόγιος άνδρας, ικανός διπλωμάτης, σπουδαίος ρήτορας και γενναίος στρατιώτης.
Αντόνιο Ματσάδο

Ο Αντόνιο Ματσάδο (Αντόνιο Θιπριάνο Χοσέ Μαρία Ματσάδο Ρουίθ, "Antonio Cipriano José María Machado Ruiz", 26 Ιουλίου 1875 – 22 Φεβρουαρίου 1939) ήταν Ισπανός ποιητής, γεννημένος στη Σεβίλλη. Το πρώιμο έργο του εντάσσεται στο κίνημα του μοντερνισμού και αποτελεί μια από τις δεσπόζουσες μορφές του ισπανικού λογοτεχνικού κινήματος γνωστού ως η "«Γενιά του '98»" (1898). Τα έντονα δημοκρατικά του αισθήματα τον ώθησαν στο να αφήσει την πατρίδα του κατά την περίοδο της φρανκικής δικτατορίας και τελικά να αφήσει την τελευταία του πνοή λίγο καιρό αργότερα, εξαιτίας της τεταμένης κατάστασης της υγείας του.
Καραντάν

Το Καραντάν είναι πόλη της Γαλλίας στο νομό Μανς (Manche) του διαμερίσματος Σαιν-Λο της Νορμανδίας. Βρίσκεται στο νοτιοανατολικό τμήμα της βάσης της χερσονήσου Κοταντέν και έχει 6.058 κατοίκους σύμφωνα με την απογραφή του 2008 Οι κάτοικοί του αποκαλούνται "Καραντανέ" (Carentanais). Η πόλη διαρρέεται από τον ποταμό Ντουβ (Douve) και φέρει το προσωνύμιο "Capital des Marais" (πρωτεύουσα των βάλτων) καθώς βρίσκεται στο κέντρο της περιοχής εκτροφής αγελάδων με μεγάλη παραγωγή γαλακτοκομικών προϊόντων, στην οποία η πόλη οφείλει την ευημερία της.
Βούλιστα Πρέβεζας

Η Βούλιστα Πρέβεζας είναι ένας οικισμός του Δήμου Ζηρού με 26 μόνιμους κατοίκους (απογραφή 2011). Ο οικισμός βρίσκεται σε υψόμετρο 580 μέτρων και απέχει από την πόλη της Φιλιππιάδας περίπου 24 χιλιόμετρα.

Σύμφωνα με το Σχέδιο Καποδίστρια, η Βούλιστα υπήρξε μέχρι το τέλος του 2010, οικισμός του Δήμου Φιλιππιάδας. Με βάση τη νέα διοικητική διαίρεση που προβλέπει το Σχέδιο Καλλικράτης, ο οικισμός εντάχθηκε στο Δήμο Ζηρού. Η Βούλιστα μαζί με τη Γωνιά και την Παναγιά αποτελούν την τοπική κοινότητα Παναγιάς με συνολικό πληθυσμό 334 κατοίκους.
Τίμο Σόινι

Ο Τίμο Σόινι ("Timo Juhani Soini", 30 Μαΐου 1962) είναι Φινλανδός πολιτικός, ένας από τους συνιδρυτές και ο νυν ηγέτης του Κόμματος των Φινλανδών, το οποίο στις βουλευτικές εκλογές της 17ης Απριλίου του 2011 στη Φινλανδία κέρδισε 39 θέσεις στο Κοινοβούλιο, αυξάνοντας τα ποσοστά του από 4,1% που ήταν πριν τέσσερα χρόνια σε 19,0%, με αποτέλεσμα να γίνει το τρίτο μεγαλύτερο κόμμα στη φινλανδική βουλή. Το Κόμμα των Φινλανδών και ο Σόινι προσωπικά είναι εναντίον των μεταναστών καθώς και της οικονομικής βοήθειας προς την Ελλάδα, την Ιρλανδία και την Πορτογαλία.
Αντώνης Μωραΐτης

Ο Αντώνης Μωραΐτης (1914 – 18 Νοεμβρίου 1981), ήταν Έλληνας φιλόλογος, ιδρυτής και διευθυντής της Σχολής Μωραΐτη.
Λόφου

Η Λόφου είναι χωριό της επαρχίας Λεμεσού στην Κύπρο.
Τζωρτζ Τζάρβις

Ο Τζωρτζ Τζάρβις (αγγ. George Jarvis, 1797- 1828) - ήταν ο πρώτος αμερικανικής καταγωγής φιλέλληνας, που έλαβε μέρος στην Ελληνική Επανάσταση του 1821.
Βαγγέλης Οικονομάκος

Ο Βαγγέλης Οικονομάκος είναι Έλληνας πρώην αθλητής της πυγμαχίας. Υπήρξε για 18 συνεχόμενα χρόνια πυγμάχος του Παναθηναϊκού, από τους καλύτερους του συλλόγου, αγωνιζόμενος με τα χρώματα της ομάδας από το 1957 έως το 1974. Από το 1964 έως το 1973 κατέκτησε 10 συνεχόμενα Πρωταθλήματα Ελλάδας.

Το 1967 κατακτά το χρυσό μετάλλιο στα 71 κιλά στους Μεσογειακούς αγώνες της Τύνιδας. Το 1973 κατέκτησε το χρυσό μετάλλιο στους Βαλκανικούς Αγώνες της Αθήνας. Στο Πανευρωπαϊκό Πρωτάθλημα το 1969 στη Ρουμανία αναδείχθηκε 4ος, ενώ κατέκτησε την 6η θέση σε όλες τις κατηγορίες. Το 2011 τιμήθηκε από το σύλλογο.
Μουσείο Ελιάς Πυλάρου

Το Μουσείο Ελιάς Πυλάρου βρίσκεται στον οικισμό Μακρυώτικα, στην Πύλαρο της Κεφαλονιάς. Στεγάζεται στο κτίριο του παλιού ελαιοτριβείου Αγίου Δημητρίου, το οποίο προσφέρθηκε δωρεάν από την εκκλησία του Αγίου Δημητρίου προκειμένου να δημιουργηθεί το μουσείο. Οι εργασίες της αναστήλωσης χρηματοδοτήθηκαν από το Επιχειρησιακό Πρόγραμμα Κοινοτικής Πρωτοβουλίας Leader Plus, ενώ τα εγκαίνια του μουσείου έγιναν στις 17 Ιουλίου 2010.
Σωτήριος Ζάρκος

Ο Σωτήριος Ζάρκος ήταν αγωνιστής της Ελληνικής Επαναστάσεως του 1821.

Η καταγωγή του ήταν από την Ήπειρο. Έλαβε μέρος σε πολλές μάχες του Αγώνα του 1821. Πολέμησε κυρίως υπό τους Θ. Κολοκοτρώνη και τους Μαυρομιχαλαίους. Σκοτώθηκε στη μάχη της Βέργας τον Ιούνιο του 1826. Αδελφός του Σωτηρίου Ζάρκου ήταν ο Σταμάτιος Ζάρκος, επίσης αγωνιστής του 1821.
Λικ Αντόλφ Τιαό

Ο Λικ Αντόλφ Τιαό (Luc-Adolphe Tiao, 4 Ιουνίου 1954-) είναι πολιτικός και διπλωμάτης από την Μπουρκίνα Φάσο. Υπηρέτησε ως πρωθυπουργός από τις 18 Απριλίου 2011 ως τις 30 Οκτωβρίου 2014.

Ο Τιαό διορίστηκε στην πρωθυπουργία του κράτους στις 18 Απριλίου 2011 από τον πρόεδρο Μπλεζ Κομπαορέ και διαδέχθηκε στο αξίωμα τον Τέρτιους Ζονγκό. Διετέλεσε πρεσβευτής της χώρας του στην Γαλλία. Διορίστηκε πρωθυπουργός έπειτα από διαδηλώσεις που πραγματοποίησαν φοιτητές, στρατιωτικοί και αστυνομικοί.
Ζαν-Μπατίστ Καρπώ

Ο Ζαν-Μπατίστ Καρπώ ("Jean-Baptiste Carpeaux", 11 Μαΐου 1827 – 12 Οκτωβρίου 1875) ήταν Γάλλος γλύπτης, ο οποίος θεωρείται ο σημαντικότερος της εποχής του και τα έργα του οποίου αποτελούν προανάκρουσμα της γλυπτικής του Ογκύστ Ροντέν. 

Ο Καρπώ γεννήθηκε στην πόλη Βαλανσιέν ("Valenciennes") της βόρειας Γαλλίας το 1827. Σπούδασε γλυπτική από το 1844 στη Σχολή Καλών Τεχνών του Παρισιού και για ένα διάστημα υπήρξε μαθητής του διάσημου Γάλλου γλύπτη Φρανσουά Ρυντ (Francois Rude, 1784 – 1855). To 1854 κέρδισε το βραβείο της Ρώμης, που του έδωσε τη δυνατότητα να παραμείνει στη Ρώμη για επτά χρόνια (1854 – 1861), όπου και επηρεάστηκε από τα έργα των Ιταλών γλυπτών της Αναγέννησης Μιχαήλ Αγγέλου, Ντονατέλο και Βερόκιο. Κατά τα τελευταία χρόνια της ζωής του υπέφερε από μανία καταδίωξης. Πέθανε στις 12 Οκτωβρίου 1875 σε ηλικία 48 ετών στην πόλη Κουρμπεβουά (Courbevoie) της Γαλλίας.

Η φήμη του Καρπώ εδραιώθηκε με το έργο του σε μπρούντζο «Ο Ουγκολίνο και οι γιοι του» (1861, Ugolin et ses fils, Μητροπολιτικό Μουσείο Τέχνης, Νέα Υόρκη), με πολλές άλλες παραλλαγές του σε άλλα μουσεία, μεταξύ των οποίων και αυτή στο Μουσείο Ορσέ του Παρισιού. Από τα πιο γνωστά του έργα είναι «Η Κρήνη των Τεσσάρων Ηπείρων του Κόσμου» (1873, Fontaine des Quatre Parties du Monde) στον Κήπο Μάρκο Πόλο στο Παρίσι, με τις τέσσερις γλυπτές γυναικείες μορφές που κρατούν τη γήινη σφαίρα και αντιπροσωπεύουν τις τέσσερις ηπείρους Ασίας, Ευρώπης, Αμερικής και Αφρικής. 

Το διασημότερο όμως έργο του Καρπώ είναι «Ο Χορός» (La Danse), που ολοκληρώθηκε το 1869 και αποτελεί ένα γλυπτικό σύνολο στην πρόσοψη της Όπερας Γκαρνιέ του Παρισιού. Η ρεαλιστική προσέγγιση του θέματος με τις γυμνές γυναικείες μορφές προκάλεσε έντονες αντιδράσεις στους ακαδημαϊκούς κύκλους και κατηγορήθηκε ως ανήθικο.
Μάχη του Αναλάτου

Η Μάχη του Αναλάτου ήταν πολεμική εμπλοκή κατά την Ελληνική Επανάσταση του 1821 με ολέθρια ήττα για τους Έλληνες. Έλαβε χώρα στις 24 Απριλίου 1827, στη θέση Ανάλατος, σημερινή περιοχή του Νέου Κόσμου, στην Αθήνα. Στόχος της μάχης ήταν η διάσπαση της πολιορκίας της Ακρόπολης και η απελευθέρωση των πολιορκημένων Ελλήνων.
Θεόδωρος Ζαφειρίου

Ο Θεόδωρος Ζαφειρίου ήταν αγωνιστής της Ελληνικής Επαναστάσεως του 1821.

Η καταγωγή του ήταν από την Άμφισσα. Έλαβε μέρος σε πολλές μάχες στην Ανατολική Στερεά Ελλάδα. Διακρίθηκε περισσότερο στη μάχη της Αλαμάνας όπου προσπάθησε να διασώσει τον Α. Διάκο . Στη συνέχεια του Αγώνα πολέμησε και στη Πελοπόννησο. Πατέρας του ήταν ο Ζαφείρης Ζαφειρίου, επίσης αγωνιστής του 1821.
Κυριάκος Σκούρτης

Ο Κυριάκος Σκούρτης ήταν πλοίαρχος από την Ύδρα ο οποίος συμμετείχε στην Επανάσταση του 1821. Έμεινε γνωστός κυρίως για το γεγονός πως το 1825, αν και ναυτικός, διορίστηκε από την κυβέρνηση Κουντουριώτη αρχιστράτηγος των χερσαίων δυνάμεων.
Another Part of Me

Το Another Part of Me είναι τραγούδι του Αμερικανού καλλιτέχνη Μάικλ Τζάκσον, με παραγωγό τον Κουίνσι Τζόουνς και συμπαραγωγό τον Τζάκσον. Κυκλοφόρησε με το άλμπουμ "Bad" (1987) και για πρώτη φορά παρουσιάστηκε το 1986, στο "Captain EO". Κυκλοφόρησε αργότερα ως το έκτο single του άλμπουμ, στις 11 Ιουλίου 1988, και εμφανίζεται στο βιντεοπαιχνίδι "Michael Jackson's Moonwalker". 

Όπως και τα τραγούδια "Can You Feel It" και "We Are the World", οι στίχοι δίνουν έμφαση στην παγκόσμια ενότητα, αγάπη, προβολή και σε πιθανά θρησκευτικά θέματα.

Το τραγούδι εμφανίστηκε και στην ταινία "Moonwalker", το 1988, και η μουσική του χρησιμοποιήθηκε ως έναρξη στο χορευτικό βιντεοπαιχνίδι "Grand Theft Auto: Episodes from Liberty City", στο Radio Station. Vice City FM.

Τον Ιούλιο του 2009, ένα μικρό κομμάτι του παρουσιάστηκε ως αφιέρωμα στον Τζάκσον από την Μαντόνα κατά τη διάρκεια της παγκόσμιας περιοδείας της Sticky & Sweet Tour. Κατά τη διάρκεια της εκτέλεσης της, ένας χορευτής, με την εμφάνιση του Τζάκσον, χόρευε τις γνωστές χορευτικές κινήσεις του Τζάκσον.
Σπύρος Χαλβατζής

O Σπύρος Χαλβατζής είναι Έλληνας εκδότης και πολιτικός, γεννήθηκε το 1947 στην Κοζάνη.
Γιάννης Σταθάς

Ο Γιάννης Σταθάς (1758-1812) ήταν αρματολός από το Βάλτο Αιτωλοακαρνανίας.
Αθανάσιος Σκληρός

Ο Αθανάσιος Σκληρός (ο επιλεγόμενος Πικρός ή και Πικρίδης) (1580 – 1664) ήταν γιατρός και λόγιος του 17ου αιώνα από την Κρήτη. Έγραψε ποιήματα και επιγράμματα, και μετέφρασε στα ελληνικά της εξομολογήσεις του Αυγουστίνου.
Cilk

Η Cilk είναι μια γλώσσα προγραμματισμού γενικών καθηκόντων, σχεδιασμένη για πολυνηματικούς παράλληλους υπολογισμούς (multithreaded parallel computing). Εμπορικά είναι διαθέσιμη σαν Intel Cilk Plus.
Κυβέρνηση Θεμιστοκλή Σοφούλη 1924

Η Κυβέρνηση Θεμιστοκλή Σοφούλη 1924 (Ιούλιος - Οκτώβριος 1924) ή "«κυβέρνηση θερινών διακοπών»" διαδέχτηκε την κυβέρνηση Αλέξανδρου Παπαναστασίου, έπειτα από συμφωνία όλων των αρχηγών των κοινοβουλευτικών παρατάξεων. Η Βουλή αποτελούταν μόνο από φιλελεύθερους βουλευτές (αφού τα φιλο-μοναρχικά κόμματα δεν είχαν μετάσχει στις εκλογές), και, έτσι, έγινε εφικτό να σχηματιστεί μια κυβέρνηση συνεργασίας, συγκεκριμένης διάρκειας, κατά την περίοδο των θερινών διακοπών της Βουλής. Όταν παρήλθε το συγκεκριμένο διάστημα, η κυβέρνηση παραιτήθηκε.
Πρόβος

Ο Μάρκος Αυρήλιος Πρόβος (9 Αυγούστου 232 – Σεπτέμβριος/Οκτώβριος 282, "λατ." Marcus Aurelius Probus Augustus) ή απλά Πρόβος, υπήρξε αυτοκράτορας της Ρώμης από το 276 ως το 282. Επί διακυβέρνησής του τα σύνορα των ποταμών Ρήνου και Δούναβη ενισχύθηκαν σημαντικά μετά από συνεχείς νίκες του έναντι διαφόρων γερμανικών λαών, όπως οι Γότθοι, οι Αλαμανοί, οι Φράγκοι, οι Βουργουνδοί και οι Βάνδαλοι. Παρ’όλα αυτά, οι επαρχίες γύρω από το Μέλανα Δρυμό (Agri Decumates) και η Άνω Γερμανία εγκαταλείφθηκαν από τον Πρόβο που απέσυρε τις Ρωμαϊκές λεγεώνες στο Δούναβη και τον Ρήνο.
Ισαγόρας

Ο Ισαγόρας, γιος του Τίσανδρου, ήταν Αθηναίος αριστοκράτης στα τέλη του 6ου αιώνα π.Χ.
Παρέμεινε στην Αθήνα κατά τη διάρκεια της τυραννίας του Ιππία, αλλά όταν ο τελευταίος ανετράπη, διεκδίκησε την εξουσία ενάντια του επίσης αριστοκράτη Κλεισθένη. Το 508 π.Χ. εκλέχθηκε «Άρχων Επώνυμος» αλλά ο Κλεισθένης αντιτάχθηκε σ´αυτόν με την υποστήριξη της πλειοψηφίας των Αθηναίων
. Σύμφωνα με τον Ηρόδοτο, ο Ισαγόρας ζήτησε τότε βοήθεια από τον Σπαρτιάτη βασιλιά Κλεομένη Α’, παλιό του φίλο που είχε κάποτε φιλοξενήσει. Ο Κλεομένης είχε επίσης κάποτε διατηρήσει δεσμό με τη γυναίκα του Ισαγόρα .<br>
Με τη βοήθεια του Κλεομένη, ο Ισαγόρας εξεδίωξε τον Κλεισθένη και άλλα μέλη της οικογένειας των Αλκμεωνιδών υπό το πρόσχημα του Κυλώνειου Άγους (δείτε Μεγακλής). Οι υποστηριχτές του Κλεισθένη, όμως, αντιστάθηκαν στον Ισαγόρα και τον Κλεομένη και τους παγίδεψαν στην Ακρόπολη για δύο ημέρες. Την τρίτη ημέρα συνθηκολόγησαν επιτρέποντας στον Ισαγόρα και τον Κλεομένη να διαφύγουν, αλλά καταδικάζοντας 300 οπαδούς των τελευταίων. Ο Κλεισθένης επέστρεψε στην πόλη και έγινε Άρχων.
Μουσεία Βατικανού

Τα Μουσεία Βατικανού (ιταλ. Musei Vaticani) που στεγάζονται εντός του Βατικανού (Città del Vaticano) στη Ρώμη, είναι συγκρότημα μερικών εκ των κορυφαίων μουσείων του κόσμου με ετήσια επισκεψιμότητα άνω των 4,3 εκατ. τουριστών (2008) . Διαθέτουν εκθέματα της μακραίωνης και τεράστιας συλλογής της Ρωμαιοκαθολικής εκκλησίας, περιλαμβανομένων διάσημων αγαλμάτων του αρχαίου κόσμου και αριστουργημάτων της Αναγέννησης και του σήμερα. Για να τα θαυμάσει, ο επισκέπτης περνά από την Καπέλα Σιστίνα και τα «Δωμάτια του Ραφαήλ», που είναι πασίγνωστα για τη διακόσμησή τους με νωπογραφίες (frescoes). Τα μουσεία ιδρύθηκαν από τον Πάπα Ιούλιο Β’ στις αρχές του 16ου αιώνας.
Γιούρκι Κατάινεν

Ο Γιούρκι Κατάινεν ("Jyrki Tapani Katainen", 14 Οκτωβρίου 1971-) είναι Φινλανδός πολιτικός, πρώην πρόεδρος του Κόμματος Εθνικού Συνασπισμού (Kokoomus) και πρώην πρωθυπουργός της χώρας, από τις 

22 Ιουνίου 2011 έως τις 24 Ιουνίου 2014. Από τον Νοέμβριο του 2014 είναι Επίτροπος Βιομηχανίας και Επιχειρηματικότητας της Ευρωπαϊκής Ένωσης. 

Ο Κατάινεν διετέλεσε στο παρελθόν υπουργός οικονομικών και αντιπρόεδρος της κυβέρνησης. Έπειτα από την εκλογική του νίκη το 2011 σχημάτισε κυβέρνηση συνασπισμού. Αντικαταστάθηκε στην ηγεσία του κόμματός του και στην πρωθυπουργία από τον Αλεξάντερ Στουμπ το 2014.
Τίμης Παρίσης

Ο Τίμης Παρίσης (20 Ιουλίου 1959 - 21 Απριλίου 2011) ήταν Έλληνας σχεδιαστής μόδας.

Γεννήθηκε στην Πάτρα το 1959 από γονείς καταγόμενους από το Ληξούρι της Κεφαλονιάς. Σπούδασε αρχιτεκτονική στην Ιταλία και μόδα στη Γαλλία τη δεκαετία του '80 και αργότερα ίδρυσε το ομώνυμο κατάστημα-ατελιέ στο Κολωνάκι. Ονομαστές ήταν οι δημιουργίες του που είχαν πηγή έμπνευσης την αρχαία Ελλάδα. Πολλές επώνυμες κυρίες είχαν εμπιστευτεί το ντύσιμό τους στο γούστο του. Συμμετείχε συχνά ως δωροθέτης σε καλλιστεία, αλλά τα τελευταία χρόνια κυρίως σε φιλανθρωπικές εκδηλώσεις. Επίσης συμμετείχε στις εκπομπές του Alter Channel με την Αννίτα Πάνια στην κριτική επιτροπή νέων ταλέντων. Ζούσε μόνος, αφού τη δεκαετία του 1990 έχασε τη γυναίκα του, Ζωή, μετά από 10 χρόνια γάμου. Πέθανε αναπάντεχα τον Απρίλη του 2011 στο σπίτι του στα Πατήσια όπου είχε προσφάτως μετακομίσει από το Κολωνάκι στα πενηνταδύο του χρόνια.
Σταμάτης Κόκοτας

Ο Σταμάτης Κόκοτας (Αθήνα, 23 Μαρτίου 1937) είναι Έλληνας τραγουδιστής.
Μπαγιέ

Η Μπαγιέ (γαλλ. Bayeux) είναι ιστορική πόλη του Νομού Καλβαντός (Calvados) της Νορμανδίας (Normandie), έδρα του ομώνυμου διαμερίσματος και του ομώνυμου καντονίου (canton). Ο πληθυσμός της, το 2008, ανερχόταν σε 13.949 κατοίκους, οι οποίοι αποκαλούνται Μπαγιοκάς (Bajocasses) ή Μπαγιεζέν (Bayeusains). Βρίσκεται σε απόσταση επτά χιλιομέτρων από την παραλία της Μάγχης και 30 χιλιομέτρων δυτικά από την Καν, πρωτεύουσα του νομού. Έχει μέσο υψόμετρο 46 μ. και διαρρέεται από τον ποταμό Ορ (Aure).
Εθνική Εφημερίς

Εθνική Εφημερίς ονομαζόταν η εφημερίδα, επίσημο όργανο της κυβέρνησης της Ελληνικής Πολιτείας που εκδιδόταν από τις 17 Απριλίου 1832 μέχρι το 1833. Ήταν συνέχεια της Γενικής Εφημερίδος της Ελλάδος η οποία εκδιδόταν μέχρι το 1832.

Εκδιδόταν από τον Γεώργιο Χρυσίδη, Εφημεριδογράφο της κυβερνήσεως και Έφορο της Εθνικής Τυπογραφίας στο Ναύπλιο που τότε ήταν έδρα της κυβέρνησης. Στο πρώτο φύλλο αναφέρεται ότι θα εκδιδόταν δυο φορές την εβδομάδα. Συνολικά εκδόθηκαν 70 φύλλα (354 σελίδες).

Επόμενο επίσημο όργανο της κυβέρνησης έγινε η Εφημερίδα της Κυβερνήσεως, που άρχισε να εκδίδεται στις 16 Φεβρουαρίου 1833, από το Ελληνικό Κράτος και την Αντιβασιλεία του Όθωνα.
Κωνσταντίνος Β΄

Ο Φλάβιος Κλαύδιος Κωνσταντίνος Αύγουστος (λατινική γλώσσα: "Flavius Claudius Constantinus", Φεβρουάριος 316 - Απρίλιος 340), ή Κωνσταντίνος Β΄, ήταν Ρωμαίος αυτοκράτορας από το 337 ως το 340 (ουσιαστικά δεύτερος Βυζαντινός αυτοκράτορας). Μοιράστηκε το θρόνο με τα αδέλφια του και παιδιά του Μεγάλου Κωνσταντίνου, Κωνστάντιο Β΄ και Κώνστα αλλά η σύντομη διακυβέρνησή του τελείωσε μετά από μια αποτυχημένη εισβολή στην Ιταλία το 340.
Αποκαθήλωση

Αποκαθήλωση, πίνακας του [[Ρόσο Φιορεντίνο]] (1521) 
Η Αποκαθήλωση στη χριστιανική λειτουργική λέγεται η σκηνή της καταβίβασης του σώματος του Ιησού, από το Σταυρό που ακολούθησε μετά τη Σταύρωσή του, προκειμένου στη συνέχεια να ενταφιαστεί.

Η Αποκαθήλωση απεικονίζεται συχνά στην τέχνη. Έγινε δημοφιλές θέμα στη Βυζαντινή τέχνη από το 9ο αιώνα, ενώ στη Δύση από το 10ο. Αποτελεί το δέκατο τρίτο στάδιο των Σταθμών του Σταυρού.
Στράτος Παγιουμτζής

Ο Στράτος Παγιουμτζής (1904 - 16 Νοεμβρίου 1971) ήταν Έλληνας ρεμπέτης τραγουδιστής.
Νικόλαος Ζαφειρίου

Ο Νικόλαος Ζαφειρίου (1871 – 1947) ήταν Έλληνας αντιστράτηγος, αξιωματικός του Πυροβολικού, αρχηγός του ελληνικού στρατού κατοχής της Μικράς Ασίας το 1919.
Στάθης Αραχωβίτης

Ο Στάθης Αραχωβίτης ήταν αγωνιστής της Ελληνικής Επαναστάσεως του 1821.

Αγωνίστηκε με το σώμα του Γκούρα. Έχασε τη ζωή του κατά τη διάρκεια της πολιορκίας της Ακρόπολης από τον Κιουταχή.
Επιχείρηση Θαλάσσιος Λέων

Υπό την επωνυμία Επιχείρηση Θαλάσσιος Λέων (γερμ. "Unternehmen Seelöwe") φέρεται το σχέδιο της Ναζιστικής Γερμανίας να εισβάλει στη Βρετανία κατά τη διάρκεια του Β' Παγκοσμίου Πολέμου. Για να έχει επιτυχία μια παρόμοια εισβολή απαιτούνταν υπεροχή τόσο στα εναέρια όσο και στα ναυτικά μέσα στη Θάλασσα της Μάγχης. Απόπειρα ανάληψης εναέριας υπεροχής έγινε από πλευράς Λουφτβάφε, η οποία ξεκίνησε τη μάχη της Αγγλίας. Ύστερα από την αποτυχία της απόπειρας η επιχείρηση εγκαταλείφθηκε και δεν εκτελέστηκε ποτέ.
Προσωρινή Διοίκησις της Ελλάδος

Προσωρινή Διοίκησις της Ελλάδος ήταν η ονομασία που είχαν υιοθετήσει οι διοικήσεις των επαναστατημένων Ελλήνων από το 1822 έως το 1827 για να περιγράψουν το ανεξάρτητο τμήμα της Ελλάδας όσο αυτό δεν είχε αναγνωριστεί από τα άλλα κράτη, τα οποία συνέχιζαν να το θεωρούν τμήμα της Οθωμανικής αυτοκρατορίας.
DS 5

Το DS 5, γνωστό αρχικά ως Citroën DS5, ήταν ένα μεσαίο πολυτελές αυτοκίνητο τύπου crossover, που κατασκευάστηκε από τη γαλλική αυτοκινητοβιομηχανία Citroën, από τον Νοέμβριο του 2011 έως τον Μάιο του 2018, αν και η παραγωγή του συνεχίστηκε έως τον Μάιο του 2019 στην Κίνα. Βασίζεται στο Citroën C4 Picasso πρώτης γενιάς, αλλά με πληρέστερο εξοπλισμό και πιο πολυτελή και ελκυστικά σχεδιαστικά στοιχεία.

Το 2015 υπέστη μια ελαφρά ανανέωση και η νέα εκδοχή αποκαλύφθηκε στις 16 Φεβρουαρίου 2015, ως η Σειρά 2 του μοντέλου. Από την εισαγωγή της Σειράς 2 και μετά, όλα τα μοντέλα στην Ευρώπη διατήρησαν αποκλειστικά το λογότυπο DS, χωρίς να φέρουν το σήμα και το όνομα της Citroën, και μετονομάστηκαν σε DS 5 σκέτο, στα πλαίσια της σταδιακής αυτονόμησης των μοντέλων της σειράς DS σε ανεξάρτητη εταιρεία πολυτελείας. Ειδικότερα όσα αντίτυπα παράγονταν στην Κίνα, όπου η παραγωγή του ξεκίνησε στις 28 Σεπτεμβρίου 2013, κυκλοφόρησαν εξ αρχής ως DS 5 και υπό την νέα μάρκα πολυτελείας DS Automobiles.
Συνθήκη μη διάδοσης πυρηνικών όπλων

Η Συνθήκη μη διάδοσης πυρηνικών όπλων σκοπεύει στον περιορισμό της εξάπλωσης των πυρηνικών όπλων. Τέθηκε σε ισχύ στις 5 Μαρτίου 1970 και έχει υπογραφεί από 189 κράτη, πέντε εκ των οποίων αναγνωρίζονται ως πυρηνικά κράτη: Οι Ηνωμένες Πολιτείες, η Ρωσία, το Ηνωμένο Βασίλειο, η Γαλλία και η Κίνα. Αυτά τα κράτη είναι και τα μόνα μόνιμα μέλη του Συμβουλίου Ασφαλείας του Ο.Η.Ε. Αν και αρχικά είχε οριστεί να έχει διάρκεια 25 χρόνια, στη συνέχεια έπαψε να έχει ημερομηνία λήξης.

Η συνθήκη αποτελείται, γενικά, από τρεις πυλώνες: Μη διάδοση, αφοπλισμός και ειρηνική χρήση.
Ταξίδι στα Κύθηρα

Το Ταξίδι στα Κύθηρα είναι ελληνική δραματική ταινία του 1984, σε σκηνοθεσία και παραγωγή Θεόδωρου Αγγελόπουλου. Το σενάριο γράφτηκε από τον Τονίνο Γκουέρα, τον Θανάση Βαλτινό και τον Αγγελόπουλο. Πρωταγωνιστεί ο Μάνος Κατράκης.

Κέρδισε 2 βραβεία στο Φεστιβάλ Καννών, το βραβείο σεναρίου και το βραβείο Fipresci, ενώ προτάθηκε και για Χρυσό Φοίνικα.
Λαυρέντης Μαχαιρίτσας

Ο Λαυρέντης Μαχαιρίτσας (Νέα Ιωνία Μαγνησίας, 5 Νοεμβρίου 1956 - Πτελεός Μαγνησίας, 9 Σεπτεμβρίου 2019) ήταν Έλληνας τραγουδιστής, τραγουδοποιός και συνθέτης της ελληνικής έντεχνης και ροκ σκηνής. Θεωρείται ένας από τους μεγαλύτερους καλλιτέχνες στην ιστορία του ελληνικού τραγουδιού.
Μάχη των Μύλων

<mapframe latitude="37.55" longitude="22.7417" width="305" height="305" zoom="11" align="right">
 "type": "FeatureCollection",
 "features": [
 { "type": "Feature",
 "properties": {},
 "geometry": {"type": "Point", "coordinates": [22.718320,37.554626]}
 ]
 }</mapframe>
Η Μάχη των Μύλων (13 Ιουνίου 1825) ήταν πολεμική συμπλοκή της επανάστασης του 1821 κατά την οποία οι Έλληνες απέκρουσαν δύναμη του αιγυπτιακού στρατού του Ιμπραήμ πασά. Ήταν η πρώτη μεγάλη νίκη τους εναντίον του και έσωσε το Ναύπλιο από την απειλή του Ιμπραήμ.
Ζίγκμαρ Γκάμπριελ

-->
| αξίωμα = Αντικαγκελάριος της Γερμανίας
| έναρξη = 17 Δεκεμβρίου 2013
| λήξη = 14 Μαρτίου 2018
| καγκελάριος = Άνγκελα Μέρκελ
| προκάτοχος = Φίλιπ Ρέσλερ
| διάδοχος = Όλαφ Σολτς
| αξίωμα2 = Υπουργός Eξωτερικών
| έναρξη2 = 27 Ιανουαρίου 2017
| λήξη2 = 14 Μαρτίου 2018
| καγκελάριος2 = Άνγκελα Μέρκελ
| προκάτοχος2 = Φρανκ-Βάλτερ Σταϊνμάιερ
| διάδοχος2 = Χάικο Μάας

| αξίωμα3 = Ηγέτης του Σοσιαλδημοκρατικού Κόμματος της Γερμανίας
| έναρξη3 = 13 Νοεμβρίου 2009
| λήξη3 =19 Μαρτίου 2017 
| προκάτοχος3 = Φραντς Μιντεφέρινγκ
| διάδοχος3 =Μάρτιν Σουλτς

| αξίωμα4 = Υπουργός Περιβάλλοντος, Προστασίας του Περιβάλλοντος και Πυρηνικής Ασφαλείας της Γερμανίας
| έναρξη4 = 22 Νοεμβρίου 2005
| λήξη4 = 27 Οκτωβρίου 2009
| καγκελάριος4 = Άνγκελα Μέρκελ
| αναπληρωτής4 = 
| μονάρχης4 = 
| προκάτοχος4 = Γιούργκεν Τρίτιν
| διάδοχος4 = Νόρμπερτ Ρέτγκεν

| παρατσούκλι =
| σύζυγος =
| παιδιά =
| θρησκεία =
| υπογραφή =
| αξίωμα5 = Πρωθυπουργός της Κάτω Σαξονίας
| έναρξη5 = 15 Δεκεμβρίου 1999
| λήξη5 = 4 Μαρτίου 2003
| προκάτοχος5 = Γκέρχαρντ Γκλογκόβσκι
| διάδοχος5 = Κρίστιαν Βουλφ
| τόπος διαμονής =
Ο Ζίγκμαρ Γκάμπριελ ("Sigmar Gabriel", Γκόσλαρ, 12 Σεπτεμβρίου 1959) είναι Γερμανός πολιτικός. Έχει διατελέσει Αντικαγκελάριος και Υπουργός Εξωτερικών της Γερμανίας.
Βετρανίων

Ο Βετρανίων ("Vetranio", ... - περ. 356) ήταν Ρωμαίος στρατιωτικός και πολιτικός, γεννημένος στην επαρχία της Μοισίας (στη σημερινή Σερβία). Ήταν έμπειρος αξιωματικός όταν του ζητήθηκε από την Κωνσταντίνα, αδελφή του αυτοκράτορα Κωνστάντιου Β', να αυτοανακηρυχθεί Καίσαρας (1 Μαρτίου 350). 

Ο αδελφός των Κωνστάντιου και Κωνσταντίνας, ο Κώνστας, είχε νωρίτερα σκοτωθεί από τις δυνάμεις του σφετεριστή Μαγνέντιου όταν τα δύο αδέλφια στήριξαν τον Βετρανίονα ως αντίπαλον δέος του τελευταίου. Ο Βετρανίων αποδέχθηκε το στέμμα και προς τιμήν του κόπηκαν νομίσματα που φέρουν τον τίτλο «Αύγουστος» (αντί για «Καίσαρας»). Ο Κωνστάντιος αρχικά τον βοήθησε χρηματικά ώστε να συγκεντρώσει στρατό. <br>
Μετά την ανταρσία του Μαγνέντιου, ο Κωνστάντιος επέστρεψε από την ανατολή και συνάντησε τον Βετρανίονα, ο οποίος τελικά παραιτήθηκε του θρόνου στις 25 Δεκεμβρίου του 350. Έζησε το υπόλοιπο της ζωής του ως ιδιώτης.
Κωνσταντίνα

Η Κωνσταντίνα ("Costantina", περ. 318 – 354), συχνά Κωνστάντια ή Κωνσταντιάνα και αργότερα Αγία Κωνσταντίνα (στην Ελληνική Καθολική Εκκλησία), ήταν η μεγαλύτερη κόρη του Ρωμαίου αυτοκράτορα Κωνσταντίνου Α' και της δεύτερης συζύγου του, Φαύστας, κόρης του αυτοκράτορα Μαξιμιανού. Πήρε τον τίτλο της «Αυγούστας» από τον πατέρα της. Κατά το μεσαίωνα, το όνομά της συνδέθηκε με θρύλους που δεν είχαν καμία σχέση με την πραγματικότητα.
Αλί Χασάν Σαλαμέ

O Αλί Χασάν Σαλαμέ (αραβ. علي حسن سلامة, εβρ. עלי חסן סלאמה), γνωστός με το κωδικό του όνομα Αμπού Χασάν, ήταν Παλαιστίνιος τρομοκράτης, αρχηγός της οργάνωσης Μαύρος Σεπτέμβρης, που ήταν υπεύθυνος για τη Σφαγή του Μονάχου. Δολοφονήθηκε από πράκτορες της Μοσάντ στις 22 Ιανουαρίου 1979.
Γιτζάκ Ράμπιν

Ο Γιτζάκ Ράμπιν (1 Μαρτίου 1922 - 4 Νοεμβρίου 1995) ήταν Ισραηλινός πολιτικός και στρατηγός. Διετέλεσε πρωθυπουργός του Ισραήλ από το 1974 έως το 1977 και από το 1992 έως τη δολοφονία του. Το 1994 μοιράστηκε το Νόμπελ Ειρήνης με τους Σιμόν Πέρες και Γιάσερ Αραφάτ. Δολοφόνος του ήταν ο Γιγκάλ Αμίρ, ο οποίος ήταν αντίθετος στις συμφωνίες του Όσλο που είχε υπογράψει ο Ράμπιν. Ήταν ο πρώτος πρωθυπουργός του Ισραήλ που γεννήθηκε στο εσωτερικό του, ο μοναδικός που δολοφονήθηκε και ο δεύτερος που απεβίωσε κατά τη διάρκεια της θητείας του μετά τον Λεβί Εσκόλ.
Κομμουνιστικό Πανεπιστήμιο Εργαζομένων της Ανατολής

Το Κομμουνιστικό Πανεπιστήμιο Εργαζομένων της Ανατολής ή KΟΥTΒ (ρωσική γλώσσα: Коммунистический университет трудящихся Востока ή КУТВ-Καμμουνιστίτσιεσκιϊ Ουνιβιρσιτιέτ Τρουντιάσσιχσα Βαστόκα ή Κα Ου Τε Βε), γνωστό επίσης ως Πανεπιστήμιο της Άπω Ανατολής, ιδρύθηκε στις 21 Απριλίου 1921 στη Μόσχα από την Κομμουνιστική Διεθνή (Κομιντέρν), ως πυρήνας εκπαίδευσης κομμουνιστικών στελεχών, προορισμένων να αποτελέσουν τα ηγετικά στελέχη των ανά τον κόσμο κομμουνιστικών κομμάτων.
Δαλμάτιος

:"Να μην συγχέεται με τον πατέρα του, τον Φλάβιο Δαλμάτιο τιμητή."

Ο Δαλμάτιος ή Δαλμάτιος ο Καίσαρας (λατ.: "Flavius Iulius Dalmatius", ... - 337) ήταν Καίσαρας (335-337) της Ρωμαϊκής αυτοκρατορίας και μέλος της Δυναστείας του Κωνσταντίνου. Ήταν γιος του επίσης Φλάβιου Δαλμάτιου, τιμητή (censor) και ανiψιού του Κωνσταντίνου Α΄. Εκπαιδεύτηκε, μαζί με τον αδεlφό του Αννιβαλιανό, στην Τουλούζη από τον ρήτορα Εξυπέριο. 
thumb|left|220px|Διαίρεση της αυτοκρατορίας μετά το θάνατο του Μ. Κωνσταντίνου. "Πορτοκαλί": Κωνσταντίνος Β΄, "Πράσινο": Κώνστας, "Μπεζ": Δαλμάτιος, "Γαλάζιο": Κωνστάντιος Β΄
Αναρριχήθηκε στο θεσμό του Καίσαρα στις 18 Σεπτεμβρίου του 335 έχοντας υπό τον έλεγχό του τη Θράκη, την Αχαΐα και τη Μακεδονία. Σκοτώθηκε από τους ίδιους τους στρατιώτες του το 337. Ο θάνατός του είναι πιθανό να σχετίζεται με τις εκκαθαρίσεις του Κωνστάντιου Β΄ μετά το θάνατο του πατέρα του, ώστε να απαλλαγεί από κάθε διεκδικητή του θρόνου.
Κουλίτς

right|thumb|Κουλίτς 

Το Κουλίτς (ρωσ: кулич, από το ελληνικό κόλλιξ, που σημαίνει ρολό ή φραντζόλα ψωμί) είναι είδος πασχαλινού ψωμιού, παραδοσιακό στην Ορθόδοξη Εκκλησία της Ρωσίας, της Λευκορωσίας, της Βουλγαρίας και της Σερβίας.

Παραδοσιακά μετά τη πασχαλινή λειτουργία, το κουλίτς, το οποίο βρίσκεται σε ένα καλάθι και διακοσμείται με λουλούδια, ευλογείται από τον ιερέα. Το κουλίτς που δεν ευλογείται τρώγεται μαζί με το φαγητό Πάσχα για επιδόρπιο. Το ευλογημένο κουλίτς τρώγεται κάθε μέρα πριν το πρωϊνό.

Το κουλίτς ψήνεται σε ψηλά και κυλινδρικά κουτιά (όπως ο καφές και οι χυμοί φρούτων), και όταν ψύχεται, είναι διακοσμημένο με άσπρο γλάσο, πολύχρωμα λουλούδια και τα ρωσικά γράμματα XB (συντομογραφία του "Христос воскресе", ελλ. "Ο Χριστός Αναστήθηκε").

Το κουλίτς τρώγεται από το Πάσχα έως τη Πεντηκοστή. Η συνταγή του μοιάζει με αυτή της ιταλικής πανεττόνε.
Ιωάννης Μαλάλας

Ο Ιωάννης Μαλάλας ή Μαλέλας (περ. 491 - 578) ήταν Βυζαντινός χρονογράφος από την Αντιόχεια. Το όνομα Μαλάλας είναι πιθανώς συριακή λέξη που σημαίνει «ρήτωρ». Του αποδόθηκε πρώτη φορά από τον Ιωάννη τον Δαμασκηνό. Η απόδοση του επωνύμου ως Μαλέλας εμφανίστηκε αργότερα, επί βασιλείας Κωνσταντίνου Ζ'. Θεωρείται πατέρας της Βυζαντινής χρονογραφίας.
Θεόδωρος Σκουταριώτης

Ο Θεόδωρος Σκουταριώτης (γεν. περ. 1230) ήταν Βυζαντινός κληρικός και αξιωματούχος κατά τη διάρκεια της βασιλείας του Μιχαήλ Η' Παλαιολόγου.
Ιωσήφ Γενέσιος

Ιωσήφ Γενέσιος είναι το όνομα που αποδίδουμε στον ανώνυμο συγγραφέα του Βυζαντινού χρονικού του 10ου αιώνα με τίτλο "«Βασιλείαι»" (On the reign of the emperors). Το μικρό του όνομα συναντάται συνήθως ως Ιωσήφ, ενώ το πλήρες όνομα Ιωσήφ Γενέσιος εμφανίζεται στο προοίμιο του Ιωάννη Σκυλίτζη. 

Το χρονικό συντάχθηκε στο παλάτι του αυτοκράτορα Κωνσταντίνου Ζ'. Ξεκινά από τα 814 και καταγράφει τη δεύτερη περίοδο της Εικονομαχίας ως και το 886. Παρουσιάζει τα γεγονότα κυρίως από την οπτική γωνία της Μακεδονικής Δυναστείας αν και λιγότερο εξώφθαλμα σε σχέση με τη "«Συνέχεια Θεοφάνη»", μια συλλογή ανώνυμων ιστοριών που συνεχίζει το έργο του Θεοφάνη του Ομολογητή.
Οι "«Βασιλείαι»" περιγράφουν με μεγάλη λεπτομέρεια τις βασιλείες τεσσάρων αυτοκρατόρων από τον Λέοντα Ε' ως τον Μιχαήλ Γ' και με λιγότερη έμφαση αυτή του Βασίλειου Α'. Χρησιμοποιούν την ιστορία του Κωνσταντίνου Ζ' σαν πηγή, αλλά θα πρέπει να γράφτηκαν πριν τη "«Συνέχεια Θεοφάνους»" και παραθέτουν πληροφορίες που δεν υπάρχουν ούτε στην ιστορία του Σκυλίτζη, ούτε στη Συνέχεια.

Το βιβλίο του Ιωσήφ Γενέσιου κυκλοφορεί στην ελληνική γλώσσα από τις εκδόσεις Κανάκη (1994) με τον τίτλο "«Περί Βασιλειών»".
Ιωάννης Επιφανεύς

Ο Ιωάννης Επιφανεύς ήταν Βυζαντινός ιστορικός στα τέλη του 6ου αιώνα. 
Γεννήθηκε στην πόλη Επιφάνεια (σημερινή Χάμα, Συρία), ήταν Χριστιανός και υπηρέτησε ως νομικός σύμβουλος του Πατριάρχη Αντιοχείας Γρηγορίου Α΄ (περ. 590). Ήταν επίσης εξάδελφος του εκκλησιαστικού ιστορικού Ευάγριου Σχολαστικού. 
<br>Eίχε λάβει προφανώς καλή εκπαίδευση. Την περίοδο της εργασίας του ως συμβούλου ήταν αυτόπτης μάρτυρας της οπισθοχώρησης του Πέρση βασιλειά Χοσρόη Β΄εκτός Βυζαντινής επικράτειας και ενδέχεται να συνάντησε τον ίδιο προσωπικά, αφού μάλλον ταξίδεψε στη Περσία. Ο Χοσρόης αργότερα παλινορθώθηκε από τον αυτοκράτορα Μαυρίκιο.
<br>Ο Ιωάννης Επιφανεύς έγραψε ιστορία των Βυζαντινών-Περσικών πολέμων ξεκινώντας από τις εκστρατείες του Χοσρόη Α΄ και φτάνοντας στον εγγονό του Χοσρόη Β΄. Μόνο τμήματα του έργου του μας σώζονται σήμερα. Η ιστορία του λειτούργησε ως πηγή τόσο του Ευάγριου όσο και του Θεοφύλακτου Σιμοκάττη. Όπως άλλα κείμενα της εποχής του, το χρονικό του Ιωάννη είναι γραμμένο στην αρχαΐζουσα ελληνική, με σκοπό να αντιγράψει τα κλασσικά κείμενα (π.χ. τον Θουκυδίδη).
Ευστάθιος Επιφανεύς

Ο Ευστάθιος Επιφανεύς (πέθανε περ. 518) ήταν Βυζαντινός ιστορικός του 6ου αιώνα. 
Γεννήθηκε στην πόλη Επιφάνεια (σημερινή Χάμα, Συρία), έγραψε την «Χρονολογική Επιτομή» του επί αυτοκράτορα Αναστάσιου Α΄. Το έργο του είναι χωρισμένο σε δύο μέρη και καταγράφει τα γεγονότα από την πτώση της Τροίας έως τα 503 μ.Χ.. Χρησιμοποιήθηκε ως πηγή μεταγενέστερων ιστορικών, αλλά μόνο μικρά αποσπάσματά του σώζονται σήμερα, μέσω του Ευάγριου Σχολαστικού και του Ιωάννη Μαλάλα. Σύμφωνα με τον Ευάγριο, η «Χρονολογική Επιτομή» ήταν συνονθύλευμα παγανιστικών και χριστιανικών ιστοριών γραμμένες πριν από τον Ευστάθιο.
Ο Ευστάθιος είναι επίσης γνωστός για τη σύνταξη της επιτομής του Ιώσηπου «Ιστορία της Ιουδαϊκής Αρχαιολογίας». Το έργο αυτό είναι ίδιο με ένα αντίστοιχο χειρόγραφο που κρατείται σήμερα στο Παρίσι και καταγράφει την ιστορία από τον Αδάμ και την Εύα έως τους Ρωμαίους αυτοκράτορες Βεσπασιανό και Τίτο.
Μαρμάρινη Κυκλαδική Κεφαλή

Η Μαρμάρινη Κυκλαδική Κεφαλή είναι έκθεμα του Εθνικού Αρχαιολογικού Μουσείου. Είναι πρώιμο καλλιτέχνημα των Κυκλάδων που βρέθηκε σε τάφο στην Αμοργό. Το έργο κατατάσσεται στην πρωτοκυκλαδική γλυπτική του 28ου-23ου αιώνα π.Χ.
Συνεχιστές Θεοφάνη

Συνεχιστές Θεοφάνη ή Συνέχεια Θεοφάνη («Συνεχισταί Θεοφάνους» ή «Οἱ μετὰ Θεοφάνην», λατ. Scriptores post Theophanem), είναι όροι που χρησιμοποιούνται για συλλογή ιστορικών κειμένων του 11ου αιώνα. Η προέλευση των τίτλων αυτών έγκειται στο γεγονός ότι αποτελούν τη συνέχιση (813-961) του έργου του Θεοφάνη του Ομολογητή ο οποίος κάλυψε τα έτη 285-813. Τα χειρόγραφα αποτελούνται από τέσσερα διαφορετικού στυλ κείμενα που μοιάζουν ελάχιστα στο χρονικό του Θεοφάνη.
Το πρώτο από αυτά καταπιάνεται με τη ζωή των Βυζαντινών αυτοκρατόρων απο το 813 ως το 867 (δηλαδή από τον Λέωντα Ε΄ μέχρι τον Μιχαήλ Γ΄) και, καθώς γράφτηκε με την προτροπή του Κωνσταντίνου Ζ', αντικατοπτρίζει τις απόψεις των βασιλέων της Μακεδονικής δυναστείας. Ο άγνωστος ιστορικός χρησιμοποίησε πιθανώς τις ίδιες πηγές με τον Γενέσιο. Το δεύτερο έργο αποκαλείται «Βίος Βασίλειου» (Vita Basilii) και καταγράφει τη ζωή του Βασίλειου Α΄ (867-886) όπως γράφτηκε από τον εγγονό του Κωνσταντίνο Ζ΄ γύρω στα 950. Το βιβλίο αυτό αποτελεί, ουσιαστικά, πανηγυρικό του αυτοκράτορα Βασίλειου καθώς τον εξυψώνει ενώ παράλληλα δαιμονοποιεί τον προκάτοχό του Μιχαήλ Γ΄. Το τρίτο βιβλίο αφορά στα χρόνια 886-948 και είναι σε μορφή και στυλ παρόμοιο με την ιστορία του Συμεών Λογοθέτη. Το τέταρτο και τελευταίο χειρόγραφο συνεχίζει την ιστορία ως το 961 και ήταν μάλλον γραμμένο από τον Θεόδωρο Δαφνοπάτη λίγο πριν το 963.
Θεοφύλακτος Σιμοκάττης

Ο Θεοφύλακτος Σιμοκάττης ή Σιμοκάτης ήταν Βυζαντινός ιστοριογράφος των αρχών του 7ου αιώνα και ουσιαστικά ο τελευταίος συγγραφέας της ύστερης αρχαιότητας. Ήταν σύγχρονος του Ηράκλειου (περ. 630) και έγραψε κυρίως για τον αυτοκράτορα Μαυρίκιο (582-602) τον οποίο εξήρε για τις αρετές του, τις διοικητικές του ικανότητες, τις πολεμικές του επιτυχίες αλλά και τις απόψεις του για θρησκευτικά ζητήματα. Η ιστορία του για τη βασιλεία του Μαυρίκιου εμπεριέχεται σε οκτώ βιβλία («Οικουμενική Ιστορία»). 
Το έργο του θεωρείται μικρότερου διαμετρήματος σε σχέση με αυτό του Προκόπιου, αλλά παρά τον εσκεμμένο και πομπώδη κλασσικισμό του, ο Σιμοκάττης αποτελεί σπουδαία πηγή πληροφόρησής μας για τους Σλάβους και τους Πέρσες της εποχής του. Κάνει αναφορά στους Περσικούς πολέμους του Ηράκλειου (610-628) αλλά όχι στους Αραβικούς, πράγμα που υποδηλώνει ότι μάλλον έγραφε στη δεκαετία του 630. Τα βιβλία του καταπιάνονται επίσης με την άνοδο στο θρόνο του αυτοκράτορα Φωκά, η τυραννία του οποίου γονάτισε τις αμυντικές δυνατότητες του Βυζαντίου . Μεταξύ άλλων, ο Σιμοκάττης στηρίζεται στο έργο του ιστορικού Ιωάννη Επιφανούς. 
Ο Νικόλαος Κοπέρνικος μετάφρασε στίχους του Σιμοκάττη από τα ελληνικά στα λατινικά και τους δημοσίευσε στην Κρακοβία το 1509 . Στην Ελλάδα, το βιβλίο του «Ιστορία» κυκλοφορεί από τις εκδόσεις Κανάκη (2005).
Ευστάθιος Θεσσαλονίκης

Ο Ευστάθιος Θεσσαλονίκης (περ. 1115 – 1195/6) ήταν Βυζαντινός λόγιος και κληρικός. Είχε καταγωγή από την Κωνσταντινούπολη, και έγινε Αρχιεπίσκοπος Θεσσαλονίκης περίπου το 1178. Είναι ιδιαίτερα γνωστός για την ιστορία του αναφορικά με τη λεηλασία της Θεσσαλονίκης από τους Νορμανδούς το 1185 (στην οποία αιχμαλωτίστηκε προσωρινά), αλλά και τα ερμηνευτικά σχόλιά του για τον Όμηρο.
Ζαχαρίας Σχολαστικός

Ο Ζαχαρίας Σχολαστικός ή ο Ρήτωρ ή ο Μυτιληναίος (περ. 465 – μετά το 536) ήταν Βυζαντινός αρχιεπίσκοπος και εκκλησιαστικός ιστορικός.
Λέων ο Διάκονος

Ο Λέων ο Διάκονος ήταν Βυζαντινός ιστορικός και χρονογράφος. Γεννήθηκε γύρω στα 950 κοντά στη Φιλαδέλφεια της Μικράς Ασίας και μορφώθηκε στην Κωνσταντινούπολη, όπου έγινε διάκονος στο αυτοκρατορικό παλάτι. Όσο βρισκόταν στην Πόλη, έγραψε ιστορία για τους αυτοκράτορες Ρωμανό Β΄, Νικηφόρο Β΄, Ιωάννη Τσιμισκή και τα πρώτα χρόνια του Βασίλειου Β΄. Συχνά υπήρξε αυτόπτης μάρτυρας των γεγονότων που κατέγραψε. Για παράδειγμα, είναι ιδιαίτερα γνωστός για την περιγραφή της εκστρατείας του Ρώσου πρίγκηπα Σβιάτοσλαβ Α’ του Κιέβου (Σφενδοσθλάβου κατά τον Λέοντα), ο οποίος εισέβαλε στη Βουλγαρία το 969 και πολέμησε ενάντια στους Βυζαντινούς σ’ αυτή την επικράτεια.
<br>Το συγγραφικό στυλ του Λέοντα έχει χαρακτηριστεί «κλασικό» καθώς χρησιμοποίησε γλώσσα παρόμοια με αυτή του Ομήρου και άλλων παλαιότερων Ελλήνων συγγραφέων όπως ο Αγαθίας ο Σχολαστικός.
Ομιλία στο Γκέτισμπεργκ

thumb|300px|Η μόνη επιβεβαιωμένη φωτογραφία του Αβραάμ Λίνκολν (σε κύκλο) στο Γκέτισμπεργκ, τραβηγμένη περίπου το μεσημέρι, αμέσως μετά την άφιξη του Λίνκολν και περίπου τρεις ώρες πριν την ομιλία. Στα δεξιά του Λίνκολν είναι ο σωματοφύλακάς του, Ward Hill Lamon.

Η Ομιλία στο Γκέτισμπεργκ είναι ομιλία του προέδρου των Ηνωμένων Πολιτειών της Αμερικής Αβραάμ Λίνκολν και μια από τις πιο γνωστές ομιλίες στην ιστορία των Ηνωμένων Πολιτειών. Εκφωνήθηκε από τον Λίνκολν κατά τη διάρκεια του αμερικανικού εμφύλιου πολέμου, το απόγευμα της Πέμπτης, 19 Νοεμβρίου του 1863, στα εγκαίνια των Εθνικού Στρατιωτικού Νεκροταφείου στο Γκέτισμπεργκ της Πενσυλβάνια, τεσσεράμισι μήνες μετά την νίκη των δυνάμεων της Ένωσης (βόρειοι) κατά της συνομοσπονδίας (νότιοι) στην αποφασιστική μάχη του Γκέτισμπεργκ.

Η προσεκτικά συνταιριασμένη ομιλία του Αβραάμ Λίνκολν, που ακολούθησε άλλες εκφωνήσεις λόγων εκείνη την ημέρα, θεωρήθηκε αργότερα ως μία από τις καλύτερες ομιλίες στην αμερικανική ιστορία. Σε λίγο περισσότερο από δύο λεπτά, ο Λίνκολν επικαλέστηκε τις αρχές της ισότητας των ανθρώπων που ευαγγελίζεται η Διακήρυξη της Ανεξαρτησίας και επαναπροσδιόρισε τον Εμφύλιο Πόλεμο ως ένας αγώνα όχι απλώς για την Ένωση, αλλά ως «μια νέα γέννηση της ελευθερίας» που θα έφερνε πραγματική ισότητα για όλους τους πολίτες της, και που επίσης θα δημιουργούσε ένα ενοποιημένο έθνος στο οποίο τα δικαιώματα των πολιτειών δεν θα ήταν πλέον κυρίαρχα.

Αρχίζοντας με την τώρα πια εμβληματική στις Ηνωμένες Πολιτείες φράση «Τέσσερις εικοσαετίες και επτά χρόνια πριν", αναφερόμενος στην αμερικανική επανάσταση του 1776, ο Λίνκολν εξέτασε τις θεμελιώδεις αρχές των Ηνωμένων Πολιτειών μέσα στο πλαίσιο του Εμφυλίου Πολέμου και χρησιμοποίησε την τελετή στο Γκέτισμπεργκ ως ευκαιρία όχι μόνο να αφιερώσει ένα ταφικό πεδίο, αλλά και να προτρέψει τους ακροατές να εξασφαλίσουν την επιβίωση της αντιπροσωπευτικής δημοκρατίας της Αμερικής, "«ότι η διακυβέρνηση του λαού, από τον λαό, για τον λαό δεν θα εκλείψει από την γη.»"

Παρά την περίοπτη θέση της ομιλίας στην Ιστορία και την μαζική κουλτούρα των Ηνωμένων Πολιτειών, η ακριβής διατύπωση του λόγου αμφισβητείται. Τα πέντε γνωστά χειρόγραφα της ομιλίας στο Γκέτισμπεργκ διαφέρουν σε έναν αριθμό λεπτομερειών και επίσης διαφέρουν από ανατυπώσεις της ομιλίας σε εφημερίδες της εποχής.
Κυβέρνηση Ανδρέα Μιχαλακόπουλου 1924

Η Κυβέρνηση Ανδρέα Μιχαλακόπουλου 1924 (Οκτώβριος 1924 - Ιούνιος 1925) ανέλαβε την εξουσία μετά την παραίτηση της Κυβέρνησης Θεμιστοκλή Σοφούλη.
Μετά την παραίτηση του Θεμιστοκλή Σοφούλη (του δεύτερου σε κοινοβουλευτική δύναμη ισχυρού άντρα του κόμματος των Φιλελευθέρων, μετά από τον αρχηγό της πτέρυγας των Προοδευτικών Φιλελευθέρων, Γεώργιο Καφαντάρη), και ύστερα από την αποτυχία σχηματισμού κυβέρνησης συνεργασίας των κομμάτων της Βουλής, ο Πρόεδρος της Δημοκρατίας δίνει την εντολή στον Ανδρέα Μιχαλακόπουλο (ηγέτη της πτέρυγας των Συντηρητικών Φιλελεύθερων), ο οποίος, αφού εξασφαλίζει τη συνεργασία του Γεωργίου Κονδύλη, σχηματίζει κυβέρνηση, στις 7 Οκτωβρίου 1924. 
Η κυβέρνηση Μιχαλακόπουλου ήρθε αντιμέτωπη με πολλά σημαντικά γεγονότα, ήδη από την αρχή σχεδόν της διακυβέρνησής της.
Στις 20 Νοεμβρίου 1924, ξεσπάει ένα ακόμα κίνημα στο στρατό, το Κίνημα που έμεινε γνωστό ως «Κίνημα Λούφα - Ντερτιλή». Αρχηγοί του 
ήταν ο υποστράτηγος Χαράλαμπος Λούφας και ο αντισυνταγματάρχης Βασίλειος Ντερτιλής. Οι δυο αξιωματικοί σκόπευαν να καταλάβουν κυβερνητικά κτίρια, ώστε να αναγκάσουν τον Πρόεδρο της Δημοκρατίας να ορκίσει Κυβέρνηση που θα μπορούσε να σταθεί στο ύψος των περιστάσεων (όπως ισχυρίστηκε ο Λούφας στην απολογία του) . Όμως, οι κινήσεις του στρατιωτικού τμήματος έγιναν αμέσως αντιληπτές, και ο διοικητής του Α' Σώματος Στρατού, αντιστράτηγος Παπαθανασίου, κατάφερε να τους σταματήσει και να τους συλλάβει.
Το Μάρτιο του 1925, η κυβέρνηση Μιχαλακόπουλου ήρθε αντιμέτωπη με ένα μεγάλο κύμα απεργιών. Την αρχή κάνουν οι υπάλληλοι του σιδηροδρόμου Αθηνών - Πειραιώς, που ξεκινούν απεργία στις 8 Μαρτίου. Η κυβέρνηση αρνείται κάθε διάλογο μαζί τους, και η απεργία γενικεύεται. Ναυτεργάτες, λιμενεργάτες, καπνεργάτες, υπάλληλοι φωταερίου, αρτεργάτες και υπάλληλοι του ευρύτερου δημόσιου τομέα και των δήμων, αρχίζουν και αυτοί τις κινητοποιήσεις. Οι διαδηλώσεις και οι πορείες συνταράζουν όλη την Ελλάδα, ενώ η κυβέρνηση απαντά με τη χρήση αστυνομικής βίας, με αποτέλεσμα η κατάσταση να γίνεται όλο και πιο εκρηκτική.

Το κίνημα των Γιαγιάδων, τέλος, στη Σάμο, θα πλήξει την κυβέρνηση τον Ιούνιο του 1925. Την κατάσταση αυτή θα εκμεταλευτεί ο Θεόδωρος Πάγκαλος για να ανατρέψει την κυβέρνηση και να επιβάλλει την εξουσία του.
Peugeot 308

Το Peugeot 308 είναι ένα μικρομεσαίο αυτοκίνητο της κατηγορίας C, που κατασκευάζεται από τη γαλλική αυτοκινητοβιομηχανία Peugeot από τον Σεπτέμβριο του 2007. Για την Peugeot, το 308 πρώτης γενιάς ήταν επίσης το πρώτο, χρονολογικά, μοντέλο της γενιάς «08».

Τον Μάρτιο του 2011, στο Σαλόνι Αυτοκινήτου της Γενεύης, αποκαλύφθηκε ένα βελτιωμένο 308, με μια ελαφρά ανανέωση στην εξωτερική εμφάνιση. Η δεύτερη γενιά του 308 παρουσιάστηκε τον Σεπτέμβριο του 2013, στο Σαλόνι Αυτοκινήτου της Φρανκφούρτης, και μάλιστα κέρδισε με μεγάλη πλειοψηφία τον τίτλο του Ευρωπαϊκού Αυτοκινήτου της Χρονιάς για το 2014, με 307 πόντους, έναντι 223 του BMW i3 και 216 του Tesla Model S, βραβείο που είχε κερδίσει και το Peugeot 307 για το 2002. Η τρίτη γενιά του Peugeot 308 αναμένεται μέσα στο 2021.
Ιωάννης Μάρτζιος

Ο Ιωάννης Μάρτζιος ή Μάρτσιος ή Μπάρτζιος ήταν σημαντικός Μακεδονομάχος οπλαρχηγός από την Γκόρνιτσα (Καλή Βρύση) Δράμας.
Σάτυα Σάι Μπάμπα

Ο Σάτυα Σάι Μπάμπα ("सत्य साईं बाबा", 23 Νοεμβρίου 1926 – 24 Απριλίου 2011), ήταν Ινδός πνευματικός διδάσκαλος και φιλάνθρωπος. Το 2011, μπήκε στον κατάλογο της Watkins Review ως ένας από τους 100 πιο πνευματικά σημαντικούς ανθρώπους στον κόσμο. Περιγράφεται ως αβατάρ, θεάνθρωπος, πνευματικός δάσκαλος και θαυματουργός. Η υλοποίηση του βιμπούτι (ιερή τέφρα) και άλλων μικρών αντικειμένων, όπως περιδέραιων, δαχτυλίδιων και ρολογιών από τον Μπάμπα έγιναν πηγή φήμης και αντιπαράθεσης - οι σκεπτικιστές θεωρούν ότι ήταν ταχυδακτυλουργίες ενώ οι πιστοί ως ενδείξεις της θεότητάς του. Ο Σάτυα Σάι Μπάμπα, σε ηλικία 14 ετών, δήλωσε ότι είναι η μετανσάρκωση του πνευματικού δασκάλου Σάι Μπάμπα του Σίρντι, του οποίου οι διδασκαλίες ήταν ένα επιλεκτικό μείγμα ινδουϊστικών και μουσουλμανικών πεποιθήσεων. Άφησε ένα τεράστιο πνευματικό, κοινωνικό και εκπαιδευτικό έργο στην Ινδία αλλά και στον υπόλοιπο κόσμο. Το έργο του περιλαμβάνει πάμπολλα εκπαιδευτικά ιδρύματα όλων των βαθμίδων, νοσοκομεία και κινητές μονάδες περίθαλψης, βοήθεια σε εκατοντάδες χωριά σε όλη την Ινδία, σε τροφή και πόσιμο νερό, και πολλά άλλα. Ενέπνευσε εκατομμύρια ανθρώπων να ζήσουν  μια ζωή εμποτισμένη με αξίες όπως η Αγάπη, η Αλήθεια, η Ειρήνη, η Ορθή Συμπεριφορά και η Μη-βία.
Καλιφά Σανκαρέ

Ο Καλιφά Σανκαρέ (γεννημένος στις 15 Αυγούστου 1984) είναι Σενεγαλέζος επαγγελματίας ποδοσφαιριστής, ο οποίος αγωνίζοταν ως αμυντικός για λογαριασμό του Αστέρα Τρίπολης .
Your Smile

Το Your Smile ήταν το τρίτο single από το άλμπουμ των René & Angela, "Street Called Desire". Το "Your Smile" ήταν το δεύτερο number-one single του ντουέτο στο Billboard R&B. Ήταν επίσης hit στο Hot 100, καθώς έφθασε έως τη 62η θέση. Μαζί με το "Drive My Love", το "Your Smile" ήταν minor hit στο U.S. Dance chart, καθώς έφθασε έως τη 47η θέση.
Κομψόγναθος

Ο Κομψόγναθος (Compsognathus, από τα ελληνικά "κομψός" και "γνάθος") ήταν μικρός, δίποδος, σαρκοφάγος θηριόποδος δεινόσαυρος. Είχε το μέγεθος γαλοπούλας και έζησε πριν περίπου 150 εκατομμύρια χρόνια, στο πρώιμο Τιθώνιο στάδιο της ύστερης Ιουράσιας Περιόδου, στην περιοχή που σήμερα βρίσκεται η Ευρώπη. Οι παλαιοντολόγοι έχουν βρει δύο καλοδιατηρημένα απολιθώματα, το ένα στη Γερμανία την δεκαετία του 1850 και το άλλο στη Γαλλία πάνω από ένα αιώνα αργότερα. Σήμερα το "C. longipes" είναι το μόνο αναγνωρισμένο είδος, αν και το μεγαλύτερο είδος που ανακαλύφθηκε στη Γαλλία την δεκαετία του 70 θεωρούνταν στην αρχή ξεχωριστό είδος, "C. corallestris".

Σε πολλές αναφορές ο κομψόγναθος ακόμα περιγράφεται ως δεινόσαυρος με μέγεθος κοτόπουλου εξαιτίας του μικρού μεγέθους του δείγματος από τη Γερμανία, το οποίο πλέον θεωρείται νεανικός τύπος του μεγαλύτερου γαλλικού δείγματος. Ο κομψόγναθος είναι ένας από τους λίγους δεινόσαυρους για τους οποίους η δίαιτά τους είναι γνωστή με σιγουριά: τα κατάλοιπα μικρών, εύκαμπτων σαυρών έχουν διατηρηθεί στις κοιλιές και των δύο δειγμάτων. Δόντια που ανακαλύφθηκαν στην Πορτογαλία ενδέχεται να προέρχονται από το ίδιο γένος.

Αν και δεν αναγνωρίστηκε ως τέτοιο την εποχή που πρωτοανακαλύφθηκε, ο κομψόγναθος είναι ο πρώτος δεινόσαυρος που είναι γνωστός από ένα σχετικά ολόκληρο σκελετό. Μέχρι τις δεκαετίες του 80 και του 90, ο κομψόγναθος ήταν ο μικρότερος γνωστός δεινόσαυρος και θεωρούνταν ο πιο στενός συγγενής του πρώιμου πτηνού "Archeaopteryx". Έτσι, το γένος είναι ένας από τα λίγα γένη δεινοσαύρων που έγιναν αρκετά γνωστά και εκτός των παλαιοντολογικών κύκλων.